text: [{"text_idx": "#000002", "text": "Tilvildin kann vera l\u00f8gin og kann f\u00f8ra til mangt undarligt og a\u0301hugavert. Pa\u0301pi mi\u0301n Helge i\u0301 Sm\u00e6runi skeyt haru i\u0301 Hvalvi\u0301k hja\u0301 Tummasi Eikholm bo\u0301nda, og ein vinma\u00f0ur mi\u0301n hev\u00f0i a\u0301 ungum a\u0301rum vinkonu u\u0301r Hvalvi\u0301k. Ti\u0301 kendi eg n\u00f8kur fa\u0301 fo\u0301lk i\u0301 bygdini. Eg kann minnast, at eg var eitt sindur bergtikin av n\u00f8krum toftum a\u0301 eini tr\u00f8\u00f0 i\u0301 bygdini. Hetta vo\u0301ru leivdir fra\u0301 revahaldi i\u0301 F\u00f8royum seinast i\u0301 30-a\u0301runum. Ein leygardag herfyri hitti eg 76 a\u0301ra gamla Petur Zachariassen, kalla\u00f0ur Petur post, og hetta skuldi gerast a\u0301hugaverd og gevandi tilvild. (Skriva\u00f0 i\u0301 2015)"}, {"text_idx": "#000003", "text": "Petur er nu\u0301 vor\u00f0in 76 a\u0301ra gamal. (Mynd Vagnur)"}, {"text_idx": "#000004", "text": "Vit skulu fyrst aftur i\u0301 60-a\u0301rini, ta\u0301 i\u00f0 ung kvinna Hildibj\u00f8rg u\u0301r Haldo\u0301rsvi\u0301k kom at arbei\u00f0a i\u0301 Sm\u00e6runi, har pa\u0301pin mi\u0301n arbeiddi. Hildibj\u00f8rg var ein o\u0301metaliga fyrikomandi og fitt ung kvinna, sum var o\u0301tru\u0301liga go\u0301\u00f0 vi\u00f0 okkum sma\u0301dreingir. Eg bleiv so miki\u00f0 v\u00e6l vi\u00f0 Hildibj\u00f8rg, at eg vitja\u00f0i hana mangan uppi i\u0301 Gr\u00f8nlandi, har hon bu\u0301\u00f0i. Eg kom eisini at hitta systrar hennara Paulu og Ebbu. Og vit vo\u0301ru eisini og vitja\u00f0u i\u0301 Haldo\u0301rsvi\u0301k."}, {"text_idx": "#000005", "text": "Mamma mi\u0301n var um hetta mundi\u00f0 sju\u0301k i\u0301 Danmark, og ti\u0301 kom Hildibj\u00f8rg eitt stutt skifti at vera i\u0301 hu\u0301si hja\u0301 okkum. Kanska var hetta ors\u00f8kin, at eg sum sma\u0301drongur koma at bi\u0301ta meg fastan i\u0301 Hildibj\u00f8rg, sum alti\u0301\u00f0 to\u0301k i\u0301mo\u0301ti m\u00e6r vi\u00f0 opnum \u00f8rmum."}, {"text_idx": "#000006", "text": "Mamma kemur so aftur u\u0301r Danmark, og Hildibj\u00f8rg gevst i\u0301 Sm\u00e6runi. Seinni hoyrdu vit fra\u0301 pa\u0301pa okkara, at Hildibj\u00f8rg var gift einkjumanni u\u0301r Hvalvi\u0301k. Eg gekk mi\u0301nar lei\u00f0ir a\u0301 li\u0301vslei\u00f0ini, og ta\u00f0 gj\u00f8rdi Hildibj\u00f8rg eisini, og ti\u0301 fa\u0301na\u00f0i sambandi\u00f0 vi\u00f0 ti\u0301\u00f0ina okkara millum."}, {"text_idx": "#000007", "text": "Og so var ta\u00f0 henda leygardagin herfyri, at eg kom aftur a\u0301 fer\u00f0 u\u0301r Rituvi\u0301k, og sja\u0301lvandi skuldi eg taka mynd av toftunum fra\u0301 revahaldinum i\u0301 Hvalvi\u0301k seinast i\u0301 30-a\u0301runum. Fyrst spurdi eg eina unga konu vi\u00f0 barnavogni, um hon kendi naka\u00f0 til revahald i\u0301 Hvalvi\u0301k, men ta\u00f0 vistu hon ikki, ti\u0301 hon var ikki uppvaksin i\u0301 bygdini."}, {"text_idx": "#000009", "text": "Eg fo\u0301r ni\u00f0an i\u0301millum tvey sethu\u0301s og to\u0301k myndir av toftunum, sum sto\u0301\u00f0u ni\u00f0an i\u0301mo\u0301ti ein laga\u00f0um gar\u00f0i a\u0301 eini tr\u00f8\u00f0. Ikki vildi eg fara til Havnar aftur uttan at spyrja onkran meira um revahaldi\u00f0 og toftirnar fra\u0301 30-a\u0301runum. I\u0300 einum vindeyga sa\u0301 eg gra\u0301h\u00e6rdan mann, eg fari inn og banki a\u0301 dyrnar, og u\u0301t kemur bli\u0301\u00f0ur ma\u00f0ur, sum eg helt meg hava s\u00e6\u00f0 a\u0301\u00f0ur. \u201cKennur tu\u0301 meg\u201d, spurdi eg mannin. \u201cTu\u0301 ert ein av synunum hja\u0301 Helga i\u0301 Sm\u00e6runi, kom innar og fa\u0301 t\u00e6r ein drekkamum\u201d, seg\u00f0i bli\u0301\u00f0i ma\u00f0urin."}, {"text_idx": "#000010", "text": "Skjo\u0301tt var greitt, at hetta var Petur Zachariassen ma\u00f0ur Hildibj\u00f8rg, sum doy\u00f0i 8. januar i\u0301 2012. Petur var i\u0301 34 a\u0301r postma\u00f0ur i\u0301 Nor\u00f0urstemoy, og hann sigur solei\u00f0is um at gerast einkjuma\u00f0ur vi\u00f0 tveimum sma\u0301b\u00f8rnum, og um at hitta Hildibj\u00f8rg."}, {"text_idx": "#000011", "text": "\u2013 Eg var giftur Elinborg her u\u0301r Hvalvi\u0301k, men i\u0301 1968 fekk konan bro\u0301stkrabba og doy\u00f0i. Har sto\u0301\u00f0 eg einkjuma\u00f0ur vi\u00f0 seks a\u0301ra gamlari do\u0301ttur og eitt a\u0301ra gomlum soni. Hetta var sva\u0301r ti\u0301\u00f0, men seinni ly\u0301sna\u00f0i aftur, ta\u0301 i\u00f0 eg kom i\u0301 samband vi\u00f0 Hildibj\u00f8rg u\u0301r Vi\u0301k do\u0301ttur Hans Paula a\u0301 B\u00f8. Hans Pauli hev\u00f0i handil og a\u0301tti ba\u0301tin Reynir, sum sigldi vi\u00f0 fer\u00f0afo\u0301lki og go\u0301\u00f0si millum Havnina og bygdirnar i\u0301 Sundalagnum. Beinanvegin eg kom i\u0301 samband vi\u00f0 Hildibj\u00f8rg, to\u0301k hon b\u00f8rn mi\u0301ni til si\u0301n sum si\u0301ni egnu."}, {"text_idx": "#000012", "text": "Her si\u0301ggja vit toftirnar fra\u0301 revahaldinum seinast i\u0301 30-a\u0301runum. (Mynd Vagnur)"}, {"text_idx": "#000015", "text": "\u2013 Hu\u0301sini eg bu\u0301gvi i\u0301 eru barndo\u0301msheimi\u00f0 hja\u0301 fyrru konu mi\u0301ni Elinborg. Ta\u0301 i\u00f0 u\u0301tskift var i\u0301 Hvalvi\u0301k, yngsti eg m\u00e6r b\u00f8in omanfyri hu\u0301sini, og hetta eydna\u00f0ist. So var er av tilvild, at toftirnar fra\u0301 revahaldinum i\u0301 30-a\u0301runum nu\u0301 standa a\u0301 mi\u0301nari ogn. Hetta eru s\u00f8gulig minni, og eg \u00e6tli at lata toftirnar standa."}, {"text_idx": "#000018", "text": "Vit fara i\u0301 sey\u00f0ahu\u0301si\u00f0 hja\u0301 Peturi, og ta\u00f0 ma\u0301 eg siga, at har var reint og nossligt. Petur vi\u0301sti m\u00e6r, hvussu hann hev\u00f0i rigga\u00f0 til at hava sey\u00f0in innandura um veturin. Ta\u0301 i\u00f0 sey\u00f0urin fo\u0301r a\u0301 b\u00f8in um va\u0301ri\u00f0, var\u00f0 vaska\u00f0 og so\u0301ttreinsa\u00f0 kla\u0301rt at fletta i\u0301 um heysti\u00f0. Petur og teir fletta einar 25 sey\u00f0ir."}, {"text_idx": "#000019", "text": "Pra\u0301ti\u00f0 vi\u00f0 Petur og tilvildin henda dagin gj\u00f8rdi meg enn meira forvitnan um revahaldi\u00f0 i\u0301 F\u00f8royum. Naka\u00f0 av tilfari havi eg funni\u00f0, men heilt skjo\u0301tt gongur lei\u00f0in aftur til Hvalvi\u0301kar, og ta\u0301 fari eg at skriva grein um revahaldi\u00f0 i\u0301 F\u00f8royum. Revahaldi\u00f0 var no\u0301gvasta\u00f0ni kring landi\u00f0 seinast i\u0301 30-a\u0301runum, men so kom seinni heimsbardagi, og menn sluppu ikki av vi\u00f0 skinnini, ti\u0301 ste\u00f0ga\u00f0i revahaldi\u00f0. Men hetta fa\u0301a vit at vita meira um i\u0301 seinni grein. (Vagnur)"}]